CELEX: 52004PC0318
Language: fi
Date: 2004-04-27
Title: Ehdotus Euroopan parlamentin ja neuvoston direktiivi Euroopan parlamentin ja neuvoston direktiivin 2003/54/EY muuttamisesta sen tiettyjen säännösten soveltamiseksi Viroon

Tärkeä oikeudellinen huomautus

|

52004PC0318

Ehdotus Euroopan parlamentin ja neuvoston direktiivi Euroopan parlamentin ja neuvoston direktiivin 2003/54/EY muuttamisesta sen tiettyjen säännösten soveltamiseksi Viroon  /* KOM/2004/0318 lopull. - COD 2004/0110 */  

Ehdotus EUROOPAN PARLAMENTIN JA NEUVOSTON DIREKTIIVI Euroopan parlamentin ja neuvoston direktiivin 2003/54/EY muuttamisesta sen tiettyjen säännösten soveltamiseksi Viroon(komission esittämä)PERUSTELUTViro vetosi liittymisneuvotteluissa sähköalansa erityispiirteisiin ja pyysi siirtymäaikaa sähkön sisämarkkinoita koskevista yhteisistä säännöistä annetun Euroopan parlamentin ja neuvoston direktiivin 96/92/EY soveltamiselle.Liittymisasiakirjan liitteessä VI Virolle myönnetään 19. joulukuuta 1996 annetun direktiivin 96/92/EY 19 artiklan 2 kohdan soveltamista koskeva siirtymäaika 31. joulukuuta 2008 saakka. Kyseinen artikla koskee markkinoiden asteittaista avaamista.Neuvosto suostui myös harkitsemaan uudelleen tätä eritystilannetta edellä mainitun ajankohdan jälkeen, minkä se myös nimenomaisesti tunnusti liittymisasiakirjan liittyvässä julistuksessa nro 8.Tämän julistuksen mukaan "unioni tunnustaa tässä yhteydessä öljyliuskealan rakenneuudistukseen liittyvän erityistilanteen, joka vaatii erityisiä toimia vuoden 2012 loppuun asti".Viro puolestaan on sitoutunut avaamaan asteittain sähkömarkkinansa kyseiseen ajankohtaan mennessä muiden kuin kotitalousasiakkaiden osalta.Kyseessä olevaa yhteisön lainsäädäntöä on muutettu merkittävästi sen jälkeen kun liittymisasiakirja allekirjoitettiin 16. huhtikuuta 2003. Sähkömarkkinoiden avaamista on nopeutettu 26. kesäkuuta 2003 annetulla Euroopan parlamentin ja neuvoston direktiivillä 2003/54/EY, joka tulee voimaan 1.  heinäkuuta 2004.Uuden direktiivin 21 artiklan 1 kohdan b alakohdan mukaan markkinat on avattava 1.  heinäkuuta 2004 mennessä kaikkien muiden kuin kotitalousasiakkaiden osalta. Direktiivin 21 artiklan 1 kohdan c alakohdan mukaan markkinat on avattava täydellisesti 1. heinäkuuta 2007 mennessä.Tässä uudessa tilanteessa Viro esitti 17. syyskuuta 2003 päivätyllä kirjeellä ensimmäisen virallisen pyynnön liittymisasiakirjan 57 artiklan mukaisesta mukautuksesta. Pyyntö koskee myönnettyä poikkeusta, joka olisi mukautettava koskemaan uutta direktiiviä. Tämän lisäksi Viro esittää toisen pyynnön siirtymäajasta, jonka mukaan direktiivin 2003/54/EY 21 artiklan 1 kohdan b alakohtaa, joka koskee markkinoiden avaamista muiden kuin kotitalousasiakkaiden osalta, ei sovellettaisi 1. tammikuuta 2009 ja 31. joulukuuta 2012 välisenä aikana.Pyynnöt perustuvat öljyliuskealan uskottavaan rakenneuudistussuunnitelmaan, joka ulottuu 31. joulukuuta 2012 saakka.Euroopan komission pyynnöstä Viro ilmoitti 5. joulukuuta 2003 päivätyllä täydentävällä kirjeellä, että se aikoo toteuttaa direktiivin 21 artiklan 1 kohdan c alakohdassa säädetyn markkinoiden täydellisen avaamisen 31. joulukuuta 2015 mennessä.Komissio teki näiden pyyntöjen johdosta lisäarvioinnin liittymisstrategiassa käytetyistä perusteista.Öljyliuske on Viron ainoa kotimainen energianlähde, ja sen kansallinen tuotanto vastaa 84 prosenttia maailmanlaajuisesta tuotannosta. Tällä kiinteällä polttoaineella tuotetaan 90 prosenttia Virossa tuotetusta sähköstä. Alalla on siis suuri strateginen merkitys Viron energiansaannin kannalta.Alan tehokkuuden parantamiseksi tarvitaan kuitenkin huomattavia uudistuksia, jotka on jo pantu alulle.Vuoteen 2015 mennessä on tehtävä 455 miljoonan euron investoinnit erityisesti tuotantoyksiköiden saattamiseksi yhteisön ympäristövaatimusten mukaisiksi ja Narvassa sijaitsevien voimalaitosten uudenaikaistamiseksi.Öljyliuskealalla jo tehdyt sekä suunnitellut investoinnit on taattava vuoden 2008 jälkeisenä ajanjaksona, mikä on mahdollista ainoastaan kilpailun asteittaisen avaamisen avulla.Komissio katsoo, että ajanjaksoa 2008-2012 koskevan poikkeuksen myöntämisen lykkääminen heikentäisi vakavasti voimalaitosinvestointien varmuutta, mikä heikentäisi Viron energiansaannin varmuutta ja estäisi näiden laitosten aiheuttamien vakavien ympäristöongelmien ratkaisemisen. Myös Narvan alueen sosiaalisten näkökohtien huomioon ottamiseksi on toteutettava asianmukaisia liitännäistoimenpiteitä.On kuitenkin olennaisen tärkeää jatkaa Viron markkinoilla mahdollisesti tapahtuvien muutosten seurantaa.Markkinoista on avattu 10 prosenttia 1. heinäkuuta 1999 jälkeen. Viron markkinoista voidaan avata 35 prosenttia 31. joulukuuta 2008 mennessä, ja ne voidaan avata kokonaan 31.  joulukuuta 2012, eli nopeammin kuin mitä Viro on suunnitellut (77 prosenttia 31.  joulukuuta 2012 mennessä).Tilanne voi muuttua etenkin alueella sijaitsevien yhtiöiden omistussuhteiden osalta. Nykyiset yhtiöt ovat pieniä ja ne voivat pyrkiä vahvistamaan asemiaan markkinoilla luomalla strategisia kumppanuussuhteita.Näistä syistä komissio katsoo, ettei ole tarkoituksenmukaista ehdottaa poikkeuksen myöntämistä 31. joulukuuta 2015 saakka vaan ainoastaan vuoden 2012 loppuun, mikä takaa edellä mainittujen tavoitteiden saavuttamisen samalla kun se suojaa unionin edut, kun tälle unionin alueelle saadaan luotua sisämarkkinat.Euroopan parlamenttia ja neuvostoa pyydetään hyväksymään tämä komission ehdotus.2004/0110 (COD)Ehdotus EUROOPAN PARLAMENTIN JA NEUVOSTON DIREKTIIVI Euroopan parlamentin ja neuvoston direktiivin 2003/54/EY muuttamisesta sen tiettyjen säännösten soveltamiseksi ViroonEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 47 artiklan 2 kohdan, 55 artiklan ja 95 artiklan,ottavat huomioon komission ehdotuksen [1],[1]  EUVL Cottavat huomioon Euroopan talous- ja sosiaalikomitean lausunnon [2],[2]  EUVL Covat kuulleet alueiden komiteaa,noudattavat perustamissopimuksen 251 artiklassa määrättyä menettelyä [3],[3]  EUVL Csekä katsovat seuraavaa:(1) Viro vetosi liittymisneuvotteluissa sähköalansa erityispiirteisiin ja pyysi siirtymäaikaa sähkön sisämarkkinoita koskevista yhteisistä säännöistä annetun Euroopan parlamentin ja neuvoston direktiivin 96/92/EY [4] soveltamiselle.[4]  EYVL L 27, 30.1.1997, s. 20.(2) Liittymisasiakirjan liitteessä VI Virolle myönnetään direktiivin 96/92/EY 19 artiklan 2 kohdan soveltamista koskeva siirtymäaika 31 päivään joulukuuta 2008. Kyseinen artikla koskee markkinoiden asteittaista avaamista.(3) Liittymisasiakirjan liitteenä olevassa julistuksessa nro 8 tunnustetaan, että Viron öljyliuskealan rakenneuudistukseen liittyvä erityistilanne vaatii erityisiä toimia vuoden 2012 loppuun asti.(4) Direktiivi 96/92/EY on liittymisasiakirjan allekirjoittamisen jälkeen korvattu sähkön sisämarkkinoita koskevista yhteisistä säännöistä 26 päivänä kesäkuuta 2003 annetulla Euroopan parlamentin ja neuvoston direktiivillä 2003/54/EY [5], joka on pantava täytäntöön viimeistään 1 päivänä heinäkuuta 2004 ja jonka 21 artiklassa nopeutetaan sähkömarkkinoiden avaamista.[5]  EUVL L 176, 15.7.2003, s. 37.(5) Viro esitti 17 päivänä syyskuuta 2003 päivätyllä kirjeellä pyynnön, ettei direktiivin 2003/54/EY 21 artiklan 1 kohdan b alakohtaa, joka koskee markkinoiden avaamista muiden kuin kotitalousasiakkaiden osalta, sovellettaisi 31 päivään joulukuuta 2012 saakka. Viro ilmoitti 5 päivänä joulukuuta 2003 päivätyllä täydentävällä kirjeellä, että se aikoo toteuttaa direktiivin 21 artiklan 1 kohdan c alakohdassa säädetyn markkinoiden täydellisen avaamisen 31 päivään joulukuuta 2015 mennessä.(6) Viron esittämä pyyntö perustuu öljyliuskealan uskottavaan rakenneuudistussuunnitelmaan, joka ulottuu 31 päivään joulukuuta 2012.(7) Öljyliuske on Viron ainoa kotimainen energianlähde, ja sen kansallinen tuotanto vastaa 84 prosenttia maailmanlaajuisesta tuotannosta. Tällä kiinteällä polttoaineella tuotetaan 90 prosenttia Virossa tuotetusta sähköstä. Alalla on siis suuri strateginen merkitys Viron energiansaannin kannalta.(8) Täydentävän poikkeuksen myöntäminen ajanjaksolle 2009-2012 takaa voimalaitosinvestointien varmuuden ja siten myös Viron energiansaannin varmuuden samalla kun se mahdollistaa näiden laitosten aiheuttamien vakavien ympäristöongelmien ratkaisemisen.(9) Viron pyyntöön olisi suostuttava, ja direktiiviä 2003/54/EY olisi muutettava sen mukaisesti,OVAT ANTANEET TÄMÄN DIREKTIIVIN:1 artiklaLisätään direktiivin 2003/54/ETY 26 artiklaan 3 kohta seuraavasti:"3. Virolle myönnetään tilapäinen poikkeus 21 artiklan 1 kohdan b ja c alakohdan soveltamisesta 31 päivään joulukuuta 2012. Viron on toteutettava tarpeelliset toimenpiteet sähkömarkkinoidensa avaamisen varmistamiseksi. Avaaminen toteutetaan viiteajanjaksona asteittain siten, että markkinat ovat täysin avatut 1 päivänä tammikuuta 2013. Markkinoiden avaamisasteen on oltava vähintään 35 prosenttia kulutuksesta 1 päivään tammikuuta 2009 mennessä. Viron on ilmoitettava komissiolle vuosittain vähimmäiskulutusmäärät, jotka oikeuttavat loppukäyttäjät vaatimukset täyttävän asiakkaan asemaan."2 artiklaJäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä heinäkuuta 2004. Niiden on viipymättä toimitettava komissiolle kyseiset säädöstekstit.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.3 artiklaTämä direktiivi tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.4 artiklaTämä direktiivi on osoitettu kaikille jäsenvaltioille.Tehty Brysselissä [...]Parlamentin puolesta Neuvoston puolestaPuhemies Puheenjohtaja